Verificació després de reparació o modificació
Requisits per a la inscripció en el Registre de control metrològic de les persones o entitats que desitgin reparar o modificar taxímetres.
Procediment de verificació de taxímetres:
Vist el Decret 199/1991, de 30 de juliol, pel qual es determinen els òrgans competents en matèria de control metrològic (DOGC de 14.10.1991);
Per tal de facilitar l'aplicació del control en les fases de verificació després de reparació o modificació i de verificació periòdica, i en exercici de les atribucions que tinc conferides,
2.1 Dins de l'àmbit territorial de Catalunya, el control metrològic periòdic o postreparació dels taxímetres el faran el Laboratori General d'Assaigs i Investigacions o les entitats verificadores expressament autoritzades per a aquesta finalitat per la Direcció General de Consum i Seguretat Industrial del Departament d'Indústria, Comerç i Turisme.
2.2 D'acord amb el que estableix l'apartat anterior, les sol·licituds de verificació previstes a l'Ordre de 29.5.1998, del Ministeri de Foment (BOE núm. 138, de 10.6.1998) s'adreçaran al Laboratori General d'Assaigs i Investigacions o a les entitats verificadores esmentades.
3.1 Les entitats que vulguin ser autoritzades per fer el control metrològic indicat a l'article anterior ho sol·licitaran a la Direcció General de Consum i Seguretat Industrial presentant davant d'aquest òrgan o bé davant de la delegació territorial del Departament d'Indústria, Comerç i Turisme corresponent, la documentació següent:
a) Els documents acreditatius de la personalitat jurídica de l'entitat sol·licitant.
b) La relació dels mitjans tècnics disponibles per a la realització dels controls metrològics, amb la indicació de les seves característiques, acompanyada d'una certificació del Laboratori General d'Assaigs i Investigacions de què els esmentats mitjans són adequats i suficients per a tal finalitat.
c) La relació i la qualificació del personal, amb la documentació acreditativa de la seva relació laboral.
d) Una declaració sobre la independència i la neutralitat en les seves actuacions, així com de l'observança dels preceptes legals vigents per part de l'entitat i de cadascun dels membres del personal inspector.
e) El programa de calibratge de l'equip de verificació, amb un certificat del darrer calibratge efectuat.
f) El model de certificat acreditatiu de la verificació periòdica o postreparació.
3.2 La Direcció General de Consum i Seguretat Industrial autoritzarà les entitats verificadores mitjançant resolució expressa; hi haurà una relació de les esmentades entitats a disposició del públic a la mateixa Direcció General i a les delegacions territorials del Departament d'Indústria, Comerç i Turisme.
Si l'òrgan competent no dicta la resolució expressa en els terminis legalment establerts, s'entendrà desestimada la sol·licitud d'autorització.
Els posseïdors de taxímetres en servei estaran obligats a sol·licitar cada dos anys al Laboratori General d'Assaigs i Investigacions (LGAI) o a les entitats verificadores la verificació periòdica dels seus instruments.
Aquesta sol·licitud s'acompanyarà amb una còpia de la fitxa d'identificació, segons model oficial que es lliurarà per l'Oficina de Gestió Unificada (OGU), av. Diagonal, 403, 08008 Barcelona.
Estarà prohibit l'ús de l'aparell en el cas que no superi aquesta fase de control metrològic.
El termini de validesa de l'esmentada verificació és dos anys i el seu titular tindrà sempre a disposició de l'Administració tot l'expedient.
El procediment de verificació previst a l'annex 2 d'aquesta Ordre serà efectuat pel Laboratori General d'Assaigs i Investigacions o per l'entitat verificadora autoritzada que esculli el posseïdor del taxímetre.
Una vegada presentada la sol·licitud de verificació pel titular del taxímetre, l'entitat verificadora disposarà d'un termini màxim de set dies per procedir a la seva execució.
Superat favorablement l'esmentat procediment, la mateixa entitat verificadora que l'hagi dut a terme emplenarà la fitxa d'identificació esmentada a l'article 4.
En cas necessari estendrà així mateix el certificat indicat a l'article 3.f).
6.1 Els taxímetres verificats amb resultat desfavorable quedaran inhabilitats per a la prestació de servei.
Per assegurar l'esmentada inutilització seran precintats per l'entitat verificadora, la qual deixarà constància d'aquest fet adherint una etiqueta, en un lloc visible, que indiqui l'esmentada inhabilitació.
6.2 L'entitat verificadora que hagi fet aquesta verificació desfavorable ho notificarà, en el termini de vint-i-quatre hores, a l'òrgan competent del Departament d'Indústria, Comerç i Turisme per raó de la seva ubicació.
8.1 S'entén per reparació subjecta a verificació qualsevol intervenció sobre el taxímetre que, sense alterar les característiques tècniques del model, substitueixi un o més elements que influeixin directament en la mesura.
8.2 S'entén per modificació qualsevol intervenció sobre el taxímetre que comporti algun canvi a les característiques tècniques del model.
Si la modificació es substancial, comportarà nova aprovació de model.
Si es no substancial, obligarà, per a la posada en funcionament de l'aparell, a complir els requisits equivalents a la verificació primitiva.
8.3 La reparació o modificació dels taxímetres podrà fer-la el fabricant, l'importador, o una entitat reparadora inscrita al Registre de control metrològic, de conformitat amb el que estableix el Reial decret 1618/1985, d'11 de setembre.
La inscripció a l'esmentat Registre exigirà el compliment dels requisits fixats a l'annex 1 d'aquesta Ordre.
9.1 La persona o entitat que hagi reparat o modificat un taxímetre, una vegada comprovat el seu correcte funcionament i que les seves medicions es troben dintre dels errors màxims permesos, col·locarà novament els precintes que hagi aixecat per dur a terme la reparació o modificació.
9.2 Els precintes utilitzats per empreses reparadores i els de les empreses verificadores autoritzades seran aprovats per la Direcció General de Consum i Seguretat Industrial.
10.1 Una vegada reparat o modificat un taxímetre, el seu propietari ha de sol·licitar la verificació de l'aparell, prèviament a la posada en marxa, al Laboratori General d'Assaigs i Investigacions o a una entitat verificadora, amb indicació de l'objecte de la reparació i especificació dels elements substituïts i els ajustaments i controls efectuats.
La sol·licitud es presentarà acompanyada de la fitxa d'identificació esmentada a l'article 4, degudament completada, a efectes de la identificació de l'instrument i del seu titular.
10.2 Els assaigs a realitzar en la verificació després de reparació o modificació seran els que estableix l'annex 2 d'aquesta Ordre.
10.3 Pel que fa al procediment de verificació i actuació, en cas de resultat favorable, s'aplicarà el que disposa l'article 5.
Així mateix, en cas de resultat desfavorable, s'aplicarà el que disposa l'article 6.
10.4 Quan la reparació hagi estat efectuada per una empresa dotada de laboratori habilitat per a la verificació primitiva que a més a més estigui equipat amb banc de corrons per a la comprovació sobre el vehicle, la verificació que l'esmentada empresa efectuï després de la reparació, seguint el procediment regulat a l'annex 2, serà suficient als efectes del que es disposa al punt 10.1, i per tot això no serà necessari sol·licitar la intervenció del Laboratori General d'Assaigs i Investigacions o d'una entitat verificadora.
10.5 La verificació després de reparació o modificació tindrà validesa per al còmput del termini de dos anys exigit en la verificació periòdica.
10.6 Els errors màxims admesos en la realització dels assaigs s'adaptaran al que es disposa a l'annex 3, tenint en compte, en tot cas, les incerteses aplicables.
14.1 La taxa aplicable per al control metrològic que es regula en aquesta Ordre serà la que estableixi la corresponent Llei de taxes de la Generalitat.
14.2 Les tarifes aplicables, que no dependran del lloc on es realitzi la verificació del taxímetre, tindran validesa anual, com a mínim, i seran establertes lliurement per les entitats verificadores, que hauran de comunicar-les, acompanyades d'una memòria justificativa, a la Direcció General de Consum i Seguretat Industrial.
--1 Es faculta el director general de Consum i Seguretat Industrial per dictar les disposicions i instruccions necessàries en garantia de l'aplicació i supervisió de l'execució d'aquesta Ordre, així com dictar les modificacions que permetin adequar tècnicament els annexos.
--2 Aquesta Ordre entrarà en vigor l'endemà de la seva publicació al DOGC.
Les persones o entitats que es proposin reparar o modificar els taxímetres a què es refereix aquesta Ordre hauran d'inscriure's com a reparadors autoritzats en el Registre de control metrològic, segons el que disposa l'article 2 del Reial decret 1618/1985, d'11 de setembre, pel qual s'estableix el Registre de control metrològic.
La inscripció en el Registre de control metrològic requerirà el compliment dels requisits administratius i tècnics que s'especifiquen a continuació:
--1 Requisits administratius: les persones o entitats que sol·licitin la seva inscripció en el Registre de control metrològic com a reparadors autoritzats de taxímetres hauran de complir els requisits administratius exigits pel Reial decret 1618/1985, d'11 de setembre, pel qual s'estableix el Registre de control metrològic.
--2 Requisits tècnics: a més a més del compliment dels esmentats requisits administratius, serà indispensable per a la inscripció que el reparador disposi dels recursos tècnics i humans necessaris per poder realitzar la seva feina.
D'altra banda, el reparador haurà de disposar d'un banc de control, que haurà de ser calibrat pel Laboratori General d'Assaigs i Investigacions cada cinc anys, i que comprendrà:
Una sortida per a connexió al taxímetre.
Un variador de velocitat del motor.
Un element de visualització de la magnitud a mesurar, amb dispositiu de posada a zero.
Un commutador per a la selecció de les següents magnituds: velocitat en quilòmetres/hora; distància recorreguda en metres o metres recorreguts; i voltes o revolucions per minut (rpm).
Les escales respectives mínimes seran: de 0 a 180 quilòmetres/hora; de 0 a 9.999 metres; i de 0 a 3000 revolucions per minut.
Un cronòmetre per procedir al control dels arrossegaments sobre la base de temps.
Un manòmetre d'ús públic, amb dispositiu d'inflat dels pneumàtics per verificar la pressió.
El procediment de verificació de taxímetres, tant mecànics com electrònics, constarà dels tràmits que s'estableixen a continuació, entenent-se que la no superació d'un d'ells significarà la no-superació de la verificació i la impossibilitat de realitzar els següents:
A efectes del contingut tècnic d'aquest annex, la terminologia utilitzada és la que figura en el Reglament aprovat pel Reial decret 1596/1982, de 18 de juny.
L'examen administratiu consistirà en la identificació completa de l'instrument i la comprovació que aquest reuneix els requisits exigits per estar legalment en servei.
Serà realitzat a partir de la documentació aportada pel sol·licitant en el butlletí d'identificació esmentat a l'article 4.
Es comprovarà especialment que l'instrument posseeix l'aprovació de model, la placa identificativa de característiques amb totes les seves dades i l'acreditació d'haver superat la verificació primitiva.
L'examen metrològic comprendrà les següents fases:
a) Inspecció visual: es duran a terme les comprovacions següents:
a.1 Que el taxímetre es correspongui amb el que s'identifica a l'examen administratiu.
a.2 Que el taxímetre porti a la caràtula o en una placa precintada, fàcilment llegible i visible, les indicacions següents:
Nom del fabricant i la seva marca.
Designació del model de l'instrument, el seu número i any de fabricació.
La seva constant k indicada amb una incertesa relativa (com a màxim igual al 0,2 per 100).
a.4 En el cas de verificació desprès de reparació o modificació, que l'instrument compleixi totes les exigències metrològiques que figuren en la resolució de l'aprovació corresponent.
b) Verificacions del manteniment de les seves característiques metrològiques: el taxímetre instal·lat en el vehicle haurà de ser sotmès a les proves de verificació en les dues modalitats d'arrossegament que estableix l'apartat 3.1.1 del Reglament aprovat pel Reial decret 1596/1982, seguint el procediment que es descriu a continuació:
Arrossegament horari: un mínim de dues mesures.
Arrossegament quilomètric: una mesura per cada tarifa, a una velocitat compresa entre 40 i 120 quilòmetres/hora, amb un mínim de tres mesures en aquestes condicions.
Les condicions generals per a la realització d'aquests assaigs hauran de ser:
Humitat relativa entre 5 i 95 per 100.
Alimentació elèctrica entre 9 i 16 V en corrent continu, sent la seva tensió nominal de 12 V.
En els assaigs sobre el conjunt de mesura (taxímetre més vehicle), els errors màxims permesos per a una distància recorreguda donada no hauran de sobrepassar:
Per a una distància inicial superior a 1.000 metres: ± 1 per 100 del valor veritable.
Per a una distància inicial inferior a 1.000 metres: ± 10 metres.
Per a les distàncies següents: ± 1 per 100 del valor veritable.
Per a un temps inicial superior a deu minuts: ± 1,5 per 100 del valor veritable.
Per a un temps inicial inferior a deu minuts: ± 9 segons.
Per als temps següents: ± 1,5 per 100 del valor veritable.